Toun Wagu Sina

**Toun Wagu Sina**, toi ko' ointutunan nogi sabaagi **Karamayan Timpu Bunga** (intangai nogi § Names), nopo nga karamayan i manaandak koimpuunon toun wagu tumanud kalendar lunisolar tradisional Sina. Panakatanda nolimpupusan no timpu tosogit om mimpuun no timpu bunga, koindalan o karamayan diti mantad Sodop Toun Wagu Sina, ii nosodop pogulu tadau koiso toun wagu, gisom do Karamayan Tanglung, i pohoroon ontok tadau ko-15 toun dii. Tadau koiso do Toun Wagu Sina mimpuunn ontok wulan wagu id pialatan 21 Milatok om 20 Mansak.

Toun Wagu Sina nopo nga iso mantad karamayan bobos oponsol id suang koubasanan Sina. Mamarahung ii karamayan i kaagal-agal id suang koubasaan suai ii sukuon maya kolektif sabaagi Toun Wagu Lunar, miagal do Losar id Tibet, Tết id Vietnam, Seollal id Korea, Shōgatsu id Jipun om Toun Wagu Ryukyu. .Taandakon nogi o karamayan diti pointongkop pomogunan id kinoyonon om pogun i kiwaa populasi Sina Perantauan toi ko'  moomomoguno boros Sina signifikan, loolobi id Asia Tenggara. Popohompit ii do Singapura., Brunei, Cambodia, Indonesia, Malaysia, Myanmar, Filipina, Thailand. Okito nogi karamayan diti id labus Asia, loolobi id Australia, Kanada, Perancis Mauritius, New Zealand, Peru, Afrika Kabaatan, United Kingdom, Amerika Syarikat, om id kogumuan pogun Eropah di suai..

Toun Wagu Sina nopo nga mionit miampai mogisuusuai mitos om adat. Maya tradisional, karamayan nopo diti nga timpu montok mamantang dewa-dewa om nogi aki odu. Id China, adat om koubasanan kapanaandakan Toun Wagu nop nga mogisuusuai tumanud kinoyonon, om sodop pogulu Toun Wagu nopo nga kosiwatan montok paganakan Sina do tumimung montok makan totuong sabaagi pirubaan monikid toun.Koubasanan nogi montok monikid paganakan do momorisi walai diolo miampai oinonong, kitudu mongidu nasib au osonong om manahak koiyonon montok nasib di osonong. Iso nopo kagu adat di poindalanon nga monindak do titigaon om totobon miampai karatas aragang om pasangan panandatan (couplets). Tema nointutunan nopo id karatas om pasangan panandatan diti kohompit no kolumaagan toi ko' kataadan, kohoro-horoon om umul anaru. Abaabayan suai kohompit no papaapui bodilan om manahak tusin id suang sampul aragang.

## Ngaran

Id suang do boros Sina, karamayan nopo diti nga otutunan sabaagi "Karamayan Timpu Mongusak" tu' timpu mongusak tumanud do kalendar lunisolar miampai koubasanan nopo nga tumimpuun miampai , i kumoiso mantad ko' duo nohopod om apat pokomoyon suria i ramayon do karamayan dii maamaso timpu Toun Wagu Sina. Ngaran diti nopo nga kumoinsan i pinosogu di toun 1914 maya di Yuan Shikai, maamaso dii nopo nga presiden toruhai montok Republik China.  Pomogunoon rasmi do "Karamayan Timpu Mongusak" nopo nga pinakakal do kerajaan Republik Rakyat China, nga kerajaan Republik China i poinlongkod i Taiwan nopo nga minonorimo om minomoguno do ngaran "Toun Wagu Sina Tradisional".

Karamayan diti nogi nga lohowon sabaagi "Toun Wagu Lunar", sundung pia kalendar tradisional nopo nga lunisolar, okon ko' lunar. Hali pia miagal dii, "Toun Wagu Sina" nopo nga kakal do kodolinan i oubas do gunoon montok tulun di aiso sajara paganakan do Sina. Miampai do Sina Han id suang om id labus do Greater China, soginumu 29 mantad 55 tinimungan tinaru minoriti id China nogi nga mamaramai do Toun Wagu Sina. Korea, Vietnam, Singapura, Malaysia, Indonesia om Filipina nopo nga mamaramai do tadau diti sabaagi karamayan rasmi.

## Tadauwulan id suang kalendar lunisolar Sina

Kalendar Sina nopo nga pinopoilo do wulan lunisor i kisuang do solstis timpu tosogit sabaagi do wulan kohopod om iso, i kirati do Toun Wagu Sina nopo nga koubasan no koontok antakan wulan wagu koduo kalapas do solstis timpu tosogit (ingkuri kopio o kotolu sokiro koindalan o tulan interkalari). Id suang do lobi mantad ko 96 piatus toun, Toun Wagu Sina nopo nga wulan wagu i bobos tosomok do kotimpuunon timpu mongusak () tumanud do kalendar. Id suang do Gregorian, Toun Wagu Sina nopo nga koindalan maamaso tanak tulan i aratu id pialatan do 21 Milatok om 20 Mansak.

## Mitologi

Tumanud do legenda, Toun Wagu Sina nopo nga nokotimpuun miampi tayam mitos i lohowon sabaagi do Nian (tayam i poingion id saalom do rahat toi ko' id konuluhan) maamaso Karamayan Timpu Mongusak tounan. Nian nopo nga mangakan do tulun kampung maamaso pitanga tuong, lobi-lobi po tangaanak. Sontoun, toinsanan tulun kampung nopo nga minogiupakat do lumisok mantad Nian dii. Songulun kusai molohing no nokorikot sobolum linumisok o tulun kampung om minooboros do modop isio om monuli do Nian dii. Pinopoili o kusai dii do kalatas taragang om minontutud do bodilan. Suab dau, soira nokoguli o tulun kampung, nokokito yolo do aiso korumbakan id kampung diolo. Nandasan diolo do i nopo kusai totuo dii nga songulun dewa i minongumolig diolo. Potilombus, nakarati o tulun kampung do nokoilo i Yanhuang do nunu korosian do Nian, momoguno do warana taragang om tuni di opuhod. Nokoinlaab o koubasanan dii soira monikid Toun Wagu, momoguno o tulun kampung do rasuk taragang, papasait do tanglung taragang, om skrol taragang id totobon om titigaon, om momoguno do bodilan om gandang montok monompurosi do Nian. Mantad dii, au no koumbal nokorikot i Nian id kampung. Id kolimpupuson, nagamit o Nian di Hongjun Laozu, songulun sami Tao nokodori.

## Sajara
Pogulu do karamayan toun wagu nokoindalan, tulun Sina laid nopo nga tumimung om mamaramai do kolimpupusan timpu mongomot maamaso timpu magalang. Hali pia miagal dii, iti nopo nga okon ko' Karamayan Pintangaan Timpu Magalang, hinonggo tulun Sina nopo nga tumimung miampai paganakan montok sumamba do tulan. Id suang d Hiis Klasik, iso hiis sinuat maamaso Zhou Barat (1045 SM - 771 SM) do songulun mororobuat aiso ngaran, pinopokito do koubasanan mamaramai do wulan ko-10 kalendar tadau nokodori, maamaso timpu magalang. Tumanud do hiis dii, momorisi o tongoulun do tapak pinotimbunan do birijin, mogonsok do mijiu (tumpung wagas), mongkorot do kabing om onsokon, mongoi id walai sanganu, monutud do sanganu om momohiok do prospek koposion mogiampai. Karamayan wulan ko-19 dii nopo nga notumbayaan sabagi do iso prototaip Toun Wagu Sina. Rikud karamayan Toun Wagu Sina i kumoiso nopo nga noilaan maamaso timpu Pogun Misaap (475 - 221 SM). Id Lüshi Chunqiu, id pogun do Qin, upacara mongugad do rogon montok mongidu toruuruol, i lohowon sabaagi do "Big Nuo", nopo nga nokorikud sabaagi pinoindalan maamaso tadau kotohuri do toun dii. Potilombus, piniiso do Qin o China om nokohimagon o dinasti Qinː om nakasasad om ritual dii. Nokoinlaab iti sinumiliu do koubasanan momolidang do walai miampai pointongkop maamaso timpu pogulu do Toun Wagu Sina.

Kinoroitan kumoinsan kokomoi do karamayan maaso kotimpuunon do toun wagu nopo nga nokorikud maamaso dinasti Han (202 SM - 220 AD0. Id suang do buuk Simin Yueling, i sinuat di surupu agronomi Han Timur, i Cui Sin, nokotolinahas o iso karamayanː "Tadau kotimpuunon do wulan kumoiso, lohowon sabaagi do Zheng Ri. Minogoit oku do sawo om tangaanak ku, montok sumamba do komolohingan om momuhondom do tapa ku. "Potilombus, minonuat isio doː "Tangaanak, sawo, mangaki om mangaki potilombus nopo nga poposurung do wain lado kumaa molohing diolo, momonsoi ruti linugu om manambayang do kolidasan molohing diolo. Iti nopo nga pongintangan di nokoburu." Koubasan sumamba do komolohingan maamaso Karamayan Toun Wagu nopo nga nakaanu do pinakakal do tulun Sina gisom timpu baino.

Sina Han nogi nga minongimpuun do koubasanan tumombului do walai tambalut om mamason do kotobian tadau wagu miampai diolo. Id suang do *[[Book of the Later Han]]*, jilid 27, songulun pagawai watas nopo nga nokorikud do tinumombului do walai songulun mongungumolig disio miampai do setiausaha karajaan, makan miampai dau om mamarayou do merit mongungumolig dii.

Maamaso do Dinasti Jin (266–420), tinimpuun do tulun o koubasanan Toun Wagu montok rumamai poingompus do totuong, i lohowon sabaagi do  (). Iti nopo nga potolinahason id suang do artikel umum do Jin Barat Zhou Chu  (, 'Nuut Mongintutun do Kowoowoyoon Songkinoyonon'): "Id kolimpupuson do toun, manahak o tulun do tutungkap om mamason do kopisanangan kumaa toinsanan, lohowon sabaagi do  (, 'timpu montok tutungkap'); mangalap do tulun suai momoguno do tiinumon om taakanon, lohowon sabaagi do  (, 'papaatod toun'); Totuong toun wagu, tulun ginumuan nopo nga pointungag poingompus do totuong gisom koulai o tadau, lohowon sabaagi do  (, 'manamong toun')." Rencana diti nopo nga momoguno do frasa  () montok popokito do Totuong Toun Wagu—frasa i kakal po gunoon gisom timpu baino.

Buuk Dinasti Koibutan om Kabaatan  nopo nga popotolinahas do koubasanan popokobong do poring id timpu kosuabon do Toun Wagu, sabaagi do koubasanan Toun Wagu Sina tradisi Tahun Baru' cina. Momuhiis om canselor dinasti Tang, Lai Gu, nogi nga pinopokito do koubasanan suai id suang do hiis *Awal Musim Bunga* (): "", i kirati do "Insan kawagu toun wagu i nokotimpuun nogi sabaagi sampapas pongukaban do kalatas, om mogitiitimung o paganakan id posorili do abus torigi poring di nokokobong." Gunoon do tulun Sina o koubasanan diti montok monompurosi do sunduan taraat, tu' poring nopo nga agangau om lumoput soira otimbak.

Maamaso do timpu Dinasti Tang, pinopoimagon o tulun ginumuan do koubasanan papaato  (, "pason Toun Wagu"), noroitan do Pason Toun Wagu nopo nga adat i tinimpuunan do Maharaja Taizong dari Tang. Minonuat i maharaja "" ("pointongkop pogun mamarayau") id roun amas om pinaatod diolo kumaa montiri-montiri gisom nakaralad, om nosiliu do koubasanan tulun ginumuan, i momoguno do kalatas Xuan om okon no di ko' roun amas. Teori suai nopo nga  mantad do tanda' ngaran dinasti Han,  (, "pongukaban totobon"). Soira poniisan empayar nokosiliu do oponsol om nokodimpot do timpu karayahan diolo id siriba do dinasti Tang, calon-calon nopo nga manu sumiliu do mokiikinobos i pantangon montok maganu do surat sogu. Kalapas kaanu do marka poniisan di tosonong, rumikot id walai do mongingia' i tangaanak miampai  montok mongounsikou kumaa diolo. Id kotohuri, kosiliu o  sabaagi simbol tuah, om tumimpuun no o tulun ginumuan do papaatod kumaa tambalut diolo maamaso Tadau Toun Wagu, momolohou diolo momoguno do ngaran wagu. . 

 (Spring Couplets) nopo nga sinuat di Meng Chang, songulun maharaja Later Shu (935–965 AD), maamaso Timpu Limo Dinasti om Hopod Kerajaan：("Momurimon do tinungkusan pogulu maamaso toun wagu, tadau koundarangan mangaga do timpu mongusak di alaid do katahan"). Miagal di pinotolinahas do pegawai dinasti Song Zhang Tangying id suang do buuk disido , Jilid 2: maamaso tadau Totuong Toun Wagu, sinuhu di maharaja o ulama Xin Yinxun montok monuat do bait-bait id kayu pic om posoiton id totobon do toodopon di maharaja. Kotumbayaan do popoiliu do kuplet id totobon do walai maamaso tadau-tadau pogulu toun wagu nopo nga nakasasad maamaso Dinasti Song. Sinding Koibutan do surupu pulitik, sastarawan, surupu falsafah om momohiis Wang Anshi i otutunan do monuat koubasanan id suang do hiis disio, ("Tadau Toun Wagu").

Hiis *Yuan Ri* nogi nga kisuang do hogot *bao zhu* ("nokokobong o poring"), i notumbayaan sabaagi sukuon kumaa bodilan, okon ko' koubasanan do popokobong do poring di pogulu po, koduo-duo nopo nga miagal pamalahawan id boros Sina. Kalapas do nowonsoi serbuk mesiu id suang do dinasti Tang om noguno miampai alaab id siriba do dinasti Song, ogumu tulun minonimban do koubasanan monimbak do poring miampai monuang do poring dii momoguno do serbuk mesiu, i kaanu papaasil do koloputon di lobi opuhod. Id siriba do Lagu, ogumu tulun papataam do poring om tumimpuun do momoguno kalatas montok momolopot do serbuk mesiu id suang do silinder, sabaagi momit kumaa do poring. Kakal po lohowon o bodilan dii do *bao zhu*, mantad dii, kopiagal o koubasanan wagu om laid. Norikud nogi iti do piungkoniton do tulun o bodilan miampai tali rami om momonsoi do *bian pao* (gunoon gisom baino montok mamaramai do Toun Wagu Sina om karamayan-karamayan di suai).

Maamaso do dinasti Song, tumimpuun no tulun ginumuan do manahak tusin kumaa tangaanak diolo montok mamaramai do toun wagu. Lohowon o tusin diti sabaagi do *sui nian qian* ("tusin tumanud do umul"). Id suang do bab diti, "Kolimpupuson Sontoun" id suang do *Wulin jiushi*, gundik maharaja nopo nga popotounda do hatus duo nohopod tusin syiling montok putera om puteri montok manambayang do konoruon umul.

Karamayan Toun Wagu nopo nga potilombuson id siriba do dinasti Yuan, soira tulun ginumuan nogi nga papatahak do *[[nian gao]]* ("kui toun") kumaa koompinayan.

Koubasanan mangakan do ladu Sina *[[jiaozi]]* nopo nga nokohimagon, bobos talaid nopo nga maamaso id siriba do Dinasti Ming. Nokotolinahas iti id suang do buuk *Youzhongzhi]]*:"Mosik o tulun ginumuan antakan do 5 kosuabon maamaso do toun wagu, montutud do kemenyan om monutud do bodilan, papataan do pongunsian totobon toi ko' kayu bar id tawan soginumu intolu, monginum do lado om wain thuja, mangakan do ladu om popoiliu do iso toi ko' duo tusin perak id suang do ladu, isai i kaanu nopo nga kodimpot do rezeki antakan toun dii." Tulun Sina di nokoburu nogi nga popoiliu do taakanon suang i kikuah id suang do ladu miagal do kurma, i kaanu mangaga do toun wagu i koburu kopio; gula-gula, i mangaga do tadau-tadau tosonong; om *[[nian go]]* ("kek toun"), i mangaga do koposion di kiharo-haro.

Id suang do dinasti Qing, ngaran *ya sui qian*("Tusin Toun Wagu") nopo nga tusin i patahakon kumaa tangaanak maamaso do Toun Wagu. Buuk *Qing Jia Lu* pinoporikud: "molohing nopo nga manahak do tusin i kinagasan do tali taragang kumaa tangaanak diolo, om tusin dii nopo nga lohowon sabaagi do *Ya Sui Qian*." Kowoowoyoon diti nogi nga kakal po gunoon do tulun Sina timpu baino. Tusin diti nopo nga tahakon maya duo walan: kagasan o tusin id tali taragang toi ko' tusin taparak id suang do sampul mogikaakawo warana.

Maamaso toun 1928, parti pomorinta Kuomintang nopo nga mingotus do Toun Wagu Sina nopo nga ramayon antakan 1 Milatok id suang do Kalendar Gregorian, nga nosimbanan iti gama do ogumu mangada. Antakan di toun 1967, maamaso Revolusi Koubasanan, karamayan Toun Wagu Sina nopo nga nantaban miampai rasmi id China. Majlis Pogun Republik China nopo nga pinopoilo do nuru o tulun ginumuan do "monimban koubasanan" om papaharo do "Karamayan Timpu Mongusak". Gama do ogumu tulun ginumuan di nuru kumaraja maamaso totuong Toun Wagu Sina, au yolo minog do tadau koundarangan maamaso Karamayan Timpu Mongusak. Maamaso di toun 1980, karamayan Toun Wagu Sina di koubasanan nopo nga pinotonduli kawagu.

## Tadau Koundarangan Awam
Taandakon o Toun Wagu Sina sabaagi tadau koundarangan awam id piipiro pogun om wilayah miampai populasi Sina di tagayo. Gama do Toun Wagu Sina nopo nga koontok id tadau di misuai id suang do sominggu monikid toun, piipiro kerajaan nopo nga minomili montok popiagal do tadau kumalaja montok papaharo tadau koundarangan awam di lobi anaru. Id pogun di pointantu, tadau koundarangan kikanun nopo nga rinuhangan id suang do tadau kumalaja potilombus sokiro Toun Wagu (sabaagi tadau koundarangan awam) koontok do tadau minggu. Sabaagi poomitanan, antakan di toun 2013, Totuong Toun Wagu (9 Mansak) nokoontok do tadau Kukuak om Tadau Toun Wagu (10 Mansak) antakan do tadau Tiwang. Tadau Koundarangan nopo nga milo sumuku do ngaran di misuai tumanud do pogun; istilah Inggiris koubasan nopo nga "Toun Wagu Sina", "Toun Wagu Lunar", "Festival Toun Wagu" om "Festival Timpu Mongusak".

Montok karamayan Toun Wagu tumanud do kalendar nopo nga naanu mantad do Cina nga poinladsong id labus China om diaspora Cina (miagal do ''Seollal'' om *[[Tết]]* id Korea, intangai artikel kokomoi Toun Wagu Lunar.

Montok pogun om wilayah suai hinonggo taandakon o Toun Wagu Sina nga okon ko' tadau koundarangan rasmi, intangai katayadan id siriba.

## Karamayan

Maamaso karamayan, tulun ginumuan id posorili do China nopo nga popotounda do taakanon gourment di misuai montok paganakan om tumombului diolo. Norohungan do koubasanan di nokoinlaab, taakanon mantad kinoyonon di misuai nopo nga kikopokitanan di misuai om roso di misuai. I bobos otutunan nopo nga ladu mantad koibutan do China om Tangyuan mantad kabaatan do China.

### Tadau-tadau pogulu
Id tadau kawalu tulan lunisolar pogulu do korikot Toun Wagu Sina, Karamayan Laba, bubur koubasanan, bubur laba nopo nga onsokon sabaagi momuhondom do karamayan nokodori, i lohowon sabaagi do *La*, i koindalan au alaid mantad timpu tosogit. Acar miagal do bawang topurak Laba, i sumimban kumaa otomou soira kinuaan do suka, nogi nga wonsoyon antakan tadau dii. Montok diolo i kiugama do Buddha, tadau koundarangan Laba nogi nga roiton sabaagi do Tadau Bodhi. *Layue* nopo nga istilah di insaru piungkoniton miampai Toun Wagu Sina tu' sumuku kumaa lubuk i pohoroon id suang do pamantangan kumaa dewa maamaso do wulan lunisolar kohopod om duo, om daging di binosou maamaso Toun Wagu Sina nopo nga otutunan sabaagi do *laru*. Potoundaon do koonduan id walai o bubur diti maamaso binabang kumoiso, miampai mangkuk koiso i pinosolimbou kumaa komolohingan id paganakan om dewa walai. Monikid puru paganakan nopo nga onuan do samangkuk, miampai topod do taakanon nopo nga potikidon kumaa koompinayan om nogi koombolutan. Posurungon iti sabaagi taakanon kosuabon di poinsuai-suai maamaso tadau diti id piiipiro walai tulun Sina. Konsep "wulan La" nopo nga kaagal-agal do Advent id suang do ugama Kristian. Ogumu o paganakan do mangakan kinootuan maamaso totuong Toun Wagu Sina, bawang topurak om daging binosou nopo nga akanon maamaso Toun Wagu Sina.

Maamaso tadau-tadau montiruhai do karamayan Toun Wagu, momolidong do walai o paganakan Sina miampai pointongkop. Kiwaa boros-boroson do Kantonis "Ougan o murong om *nin ya baat*", nga koubasanan diti nopo nga au poinrontob kumaa *nin ya baat* no (tadau ko-28 wulan 12). Notumbayaan do pomolidagangan dii nopo nga mongidu do nasip au osonong id toun nakatalin om popotounda do walai diolo montok nasip tosonong. Mumuhau om bagas abuk nopo nga poilihon id tadau kumoiso mooi do kosonongon i wagu nogi korikot nopo nga au atagak. Piipiro tulun nopo nga manaat do walai, totobon om titigaon kumaa warana taragang wagu; ponginlumis om kalatas posoiton nopo nga alaku kopio maamaso tadau kolimpupuson pogulu do Toun Wagu Sina. Koubasan nopo, inlumisan o walai momoguno do putulan kalatas miampai frasa kituah Sina om mikoruhag. Momoli rasuk om kasut wagu nogi nga popokito do kotimpuunon wagu. Momompod do tobuk nopo nga nuru powonsoyon pogulu do Toun Wagu, tu' momompod do tobuk maamaso Toun Wagu nopo nga panakatanda do nasip di au osonong tu' kowoowoyoon homonim hogot "tobuk" (fa) om hogot montok "kataranangan". Pomudagangan nogi nga nuru mambayar toinsanan hutang di noolu montok toun notoliban pogulu do totuong toun wagu, i potilombuson miampai hutang kounsikahan. Mantad dii, nosiliu o koubasanan papaatod do tutungkap om wagas kumaa tambalut pamadagangan di osomok om paganakan tagayo.

Id kogumuan do mogigion id walai i kiugama do Buddha toi ko' Taoisme, mazbah om patung walai nopo nga lidangon miampai osorisid, om ponginlumis di gunoon montok monginlumis do mazbah poingompus do toun nopo nga iduon om tutunan sominggu sobolum kotimpuun o toun wagu maamaso Toun Wagu Tokoro, montok pokuaan do ponginlumis wagu. Tututmanud Tao (om tutumanud Buddha id taang di lobi tosiriba) nogi nga " papaatod kawagu kinorohingan kumaa surga", poomitanan nopo nga montutud do patung kalatas Kinorohingan Dapur, i monunuat do fungsi paganakan. Powonsoyon iti mooi do Kinorohingan Dapur nopo nga kaanu papalapur kumaa Maharaja Jade kokomoi kasalaan om kowoowoyoon tosonong do paganakan id walai dii. Insaru do manahak o paganakan do taakanon toomis (miagal do gula-gula) montok "merasuah" do dewa mooi do ahal di osonong id paganakan no o maan polopuro.

Pogulu do Majlis Makan Totuong Kopogiruurubaan Kawagu, sambayang mongounsikou nopo nga pohoroon sabaagi panakatanda do wayaan di otinolig montok toun nakatalib. Minaganu kosiwatan i Konfusiasisme do momuhondom do komolohingan diolo, om tulun-tulun i poimpasi pogulu ko' yolo nga pantangon nogi. Piipiro tulun nopo nga au popoindalan do sambayang Buddha tu' norohungan do ugama Kristian, miampai momoguno do sambayang Kristian,

## Nuut

## Sukuon

## Bibliografi
* 

## Noputan labus
*